SpaceX realizon me sukses testimin e fundit të kapsulës për astronautët
Channel: Zëri i Amerikës 
Date: 19/01/2020

Kompania amerikane e hapësirës SpaceX bëri testin e fundit të kapsulës që do të lëshojë në hapësirë me astronautë pas më pak se dy muajsh. 
Raketa Falcon 9 dërgoi me sukses në hapësirë kapsulën ku këtë radhë ndodheshin vetëm dy manekinë. Pasi arriti një lartësi prej rreth 20 kilometrash mbi Oqeanin Atlantik, raketa u fik. Kapsula u katapultua dhe vazhdoi ngjitjen deri në lartësinë 44 kilometra, përpara se të rikthehej me parashutë në oqean, pranë bregut të detit. Gjithçka shkoi mirë megjithë qiejt e ngrysur dhe detin e trazuar.